Publication: Magyar Közlöny
Issue: MK-2001-34 (Year: 2001, Number: 34)
Era: 1990-2004
Section: 1987. évi XI. törvény (a továbbiakban: Jat.) 1. § (2) bekezdése kimondja, hogy az alacsonyabb szintű jogszabály nem
Paragraph Index: 240

1. Az R. 3. §-a meghatározza az állami elismerésben részesíthető növények körét. E rendelkezés értelmében az állami elismerésben részesíthető növényfajták körébe tartozik a faj és a nemzetség is. Az indítványozó az R. e rendelkezésével összefüggésben azt kifogásolja, hogy az az állami elismerhetőség körét törvényellenesen kiterjesztette a Tv. hatályában meghatározott növényfajtákon kívül a fajra és nemzetségre is, ezáltal bővítette a fajtajogosultak és a fajtahasználati díjra jogosultak körét. A Tv. idézett 2. §-a állapítja meg a törvény hatályát. A Tv. 2. § b) pontja alapján a törvény hatálya a szántóföldi, kertészeti, erdészeti, gyógy-, fűszer-, dísznövény-fajták állami elismerésére terjed ki. A Tv. e rendelkezése értelmében tehát csak a növényfajták tartoznak a törvény hatálya alá. Ez következik a Tv. idézett értelmező rendelkezéseiből is. A Tv. 3. §-a a törvény hatályának megfelelően a fajta fogalmát határozza meg, a fajról, valamint a nemzetségről nem szól. Az állami elismerés eljárásának tárgya is csak növényfajta lehet, s az kerülhet bejegyzésre a Nemzeti Fajtajegyzékbe is. A Tv. ismertetett 6. §-a pedig részletesen meghatározza, hogy mely növényfajták részesíthetők állami elismerésben. Az R. 3. §-a tehát bővítette a Tv.-ben meghatározott állami elismerhetőség körét, s ezáltal — az R. 7. §-ában is foglaltakra figyelemmel — bővült a fajtajogosultak és a fajtahasználati díjra jogosultak köre is. A Tv. nem hatalmazta fel a földművelésügyi minisztert az állami elismerhetőség körének meghatározására. A Tv. idézett 29. § (5) bekezdésének a) pontja az állami elismerés eljárási rendjének szabályozására, a h) pontja pedig az állami elismerés díjtételeinek megállapításaira adott csak felhatalmazást. A fentiek alapján az Alkotmánybíróság megállapította, hogy a jogalkotó az R. 3. §-át felhatalmazás nélkül, a Tv.

Source: https://magyarkozlony.hu/hivatalos-lapok/d5780e5a9a08c2976364390853376a53bb0fe24a/dokumentumok/21fd6028645441551405f79c86e4b52075dbad88/letoltes